

**KAZLŲ RŪDOS SAVIVALDYBĖS TARYBA**

**sprendimas**

**DĖL PAGALBOS PINIGŲ MOKĖJIMO UŽ TĖVŲ GLOBOS NETEKUSIŲ VAIKŲ GLOBĄ (RŪPYBĄ) KAZLŲ RŪDOS SAVIVALDYBĖJE TVARKOS APRAŠO PATVIRTINIMO**

2020 m. lapkričio 30 d. Nr. TS-263

Kazlų Rūda

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos socialinių paslaugų įstatymo 9 straipsnio 1 dalimi, Lietuvos Respublikos Vyriausybės 2006 m. birželio 14 d. nutarimu Nr. 583 patvirtinto Mokėjimo už socialines paslaugas tvarkos aprašo 23, 27, 28 punktais, Lietuvos Respublikos socialinės apsaugos ir darbo ministro 2018 m. sausio 19 d. įsakymu Nr. A1-28 patvirtinto Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo 53 punktu Kazlų Rūdos savivaldybės taryba n u s p r e n d ž i a:

1. Patvirtinti Pagalbos pinigų mokėjimo už tėvų globos netekusių vaikų globą (rūpybą) Kazlų Rūdos savivaldybėje tvarkos aprašą (pridedama).

2. Pripažinti netekusiu galios Kazlų Rūdos savivaldybės tarybos 2019-03-20 sprendimą Nr. TS-35 „Dėl Pagalbos pinigų šeimoms, globojančioms (rūpinančioms) be tėvų globos (rūpybos) likusius vaikus, skyrimo ir panaudojimo kontrolės Kazlų Rūdos savivaldybėje tvarkos aprašo patvirtinimo“.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška

PATVIRTINTA

Kazlų Rūdos savivaldybės tarybos

2020 m. lapkričio 30 d. sprendimu

Nr. TS-263

**PAGALBOS PINIGŲ MOKĖJIMO UŽ TĖVŲ GLOBOS NETEKUSIŲ VAIKŲ GLOBĄ (RŪPYBĄ) KAZLŲ RŪDOS SAVIVALDYBĖJE TVARKOS APRAŠAS**

**I SKYRIUS  
BENDROSIOS NUOSTATOS**

1. Pagalbos pinigų šeimoms, globojančioms (rūpinančioms) be tėvų globos (rūpybos) likusius vaikus, skyrimo ir panaudojimo kontrolės Kazlų Rūdos savivaldybėje tvarkos aprašas (toliau – Tvarkos aprašas) nustato pagalbos pinigų skyrimą tėvų globos (rūpybos) netekusius vaikus globojančiai (rūpinančiai) šeimai (asmeniui), šeimynai, socialiniams globėjams, budintiems globotojams, pagalbos pinigų mokėjimo, jų naudojimo kontrolės ir mokėjimo nutraukimo tvarką.

2. Pagalbos pinigai skiriami ir mokami:

2.1. šeimoms (asmenims), globojančioms (rūpinančioms) giminystės ryšiais susijusius be tėvų globos (rūpybos) likusius vaikus iš Kazlų Rūdos savivaldybės.

2.2. šeimoms (asmenims), šeimynoms, socialiniams globėjams, budintiems globotojams, kurie globoja (rūpina) be tėvų globos likusius vaikus iš Kazlų Rūdos savivaldybės.

3. Šiame Tvarkos apraše vartojamos sąvokos atitinka Lietuvos Respublikos civiliniame kodekse ir Lietuvos Respublikos socialinių paslaugų įstatyme apibrėžtas sąvokas.

**II SKYRIUS**

**PAGALBOS PINIGŲ SKYRIMAS**

4. Esant lėšų, pagalbos pinigai gali būti skiriami vaikus globojančiai (rūpinančiai) šeimai (asmenims), šeimynai, budintiems globotojams, socialiniams globėjams už vaikų priežiūrą ar globą (rūpybą) ir skiriamų pagalbos pinigų suma diferencijuojama atsižvelgiant į vaikus globojančioje (rūpinančioje) šeimoje, šeimynoje, socialinių globėjų, budinčių globotojų globojamų (rūpinamų) vaikų skaičių. Pagalbos pinigų skiriama suma vaikus globojančiai (rūpinančiai) šeimai (asmenims), budintiems globotojams, socialiniams globėjams, šeimynai:

4.1. 7,7 baziniai socialinės išmokos (BSI) dydžiai, kai šeimos (asmens), šeimynos, budinčio globotojo, socialinio globėjo globojamas (rūpinamas) vienas vaikas;

4.2. 9 baziniai socialinės išmokos (BSI) dydžiai už kiekvieną šeimos (asmens), šeimynos, budinčio globotojo, socialinio globėjo globojamą (rūpinamą) vaiką, kai šeimoje auga du ir daugiau vaikų.

5. Pagalbos pinigai pagalbos pinigų gavėjams skiriami pateikus patvirtintos formos prašymą (priedas). Prašymas iš naujo pateikiamas kiekvienų kalendorinių metų pradžioje arba pasikeitus faktinėms aplinkybėms.

6. Prašymai skirti pagalbos pinigus priimami Savivaldybės administracijos Socialinės paramos skyriuje (toliau – Skyrius).

7. Skyriaus atsakingas darbuotojas, įvertinęs gautus dokumentus ir patikrinęs duomenis, esančius Socialinės paramos informacinėje sistemoje (toliau – SPIS), rengia Administracijos direktoriaus įsakymo projektą dėl pagalbos pinigų skyrimo.

8. Pagalbos pinigai skiriami už vaiką iki 18 metų ir vyresnį, jeigu jis mokosi pagal bendrojo ugdymo programą (įskaitant ir profesinio mokymo įstaigose besimokančius pagal bendrojo ugdymo programą ir pagal bendrojo ugdymo programą kartu su profesinio mokymo programa), bet ne ilgiau, iki jam sukaks 21 metai. Vaikui baigus bendrojo lavinimo mokyklą, pagalbos pinigai mokami iki tų metų rugsėjo 1 d.

9. Globėjas (rūpintojas) turi teisę atsisakyti pagalbos pinigų pateikęs Skyriui prašymą dėl pagalbos pinigų mokėjimo nutraukimo.

10. Pagalbos pinigai neskiriami:

10.1. jeigu vaiko laikinoji priežiūra nustatyta tėvų ar kitų atstovų pagal įstatymą prašymu;

10.2. jeigu paskelbta prižiūrimo, globojamo (rūpinamo) vaiko paieška ar jis Teismo pripažintas nežinia kur esančiu, kol neišnyksta nurodytos aplinkybės.

11. Globėjas (rūpintojas) apie pasikeitusias faktines aplinkybes, turinčias įtakos pagalbos pinigų mokėjimui, privalo pranešti per 1 mėnesį.

**III SKYRIUS**

**PAGALBOS PINIGŲ NAUDOJIMAS**

12. Pagalbos pinigai yra skiriami naudoti kuo geresniam globotinio (rūpintinio) poreikių ir interesų patenkinimui.

13. Pagalbos pinigais gali būti apmokamos išlaidos, susijusios su globotinio (rūpintinio) poreikiais, ir skirtos:

13.1. neformaliam ugdymui (socialinių įgūdžių, gebėjimų ugdymui, saviraiškos skatinimui, fiziniam lavinimui, įvairiems būreliams, kursams, seminarams ir kt.);

13.2. laisvalaikiui ir poilsiui organizuoti, stovykloms;

13.3. sveikatos priežiūrai;

13.4. prekėms ir kitoms paslaugoms (higienos, slaugos, techninės pagalbos, maitinimo, patalynės ir aprangos aprūpinimo, globotinio (rūpintinio) transportavimo ir kt.);

13.5. kitais su globotinio (rūpintinio) poreikiais susijusiais atvejais.

14. Už tinkamą pagalbos pinigų panaudojimą yra atsakingas globėjas (rūpintojas).

**IV SKYRIUS**

**PAGALBOS PINIGŲ MOKĖJIMO TVARKA**

15. Pagalbos pinigai mokami iš Savivaldybės biudžeto lėšų.

16. Pagalbos pinigai skaičiuojami ne daugiau kaip už vieną praėjusį mėnesį nuo prašymo ir visų dokumentų pateikimo dienos.

17. Pagalbos pinigai pervedami globėjui (rūpintojui) į asmeninę sąskaitą, į kurią pervedamos globos (rūpybos) išmokos, kiekvieną mėnesį iki 25 dienos.

18. Pagalbos pinigų mokamas dydis už ne visą mėnesį teikiamą globą (rūpybą) yra nustatomas proporcingai teikiamos globos (rūpybos) trukmei.

19. Pagalbos pinigai mokami už praėjusį mėnesį.

**V SKYRIUS**

**PAGALBOS PINIGŲ NAUDOJIMO KONTROLĖ**

20. Pagalbos pinigų naudojimą pagal paskirtį prižiūri ir kontroliuoja Skyrius ir VšĮ Kazlų Rūdos socialinės paramos centras, vykdantis globos centro funkcijas (toliau – Globos centras).

21. Gavus informacijos ar kilus abejonėms, kad pagalbos pinigai naudojami ne pagal paskirtį, Globos centras, bendradarbiaudamas su Vaiko teisių ir įvaikinimo tarnybos prie Socialinės apsaugos ir darbo ministerijos teritoriniu padaliniu ir Skyriumi, turi teisęaplankyti globėją (rūpintoją), šeimą (asmenį), budintį globotoją, šeimynos dalyvį.

22. Globos centras, nustatęs, kad pagalbos pinigai yra naudojami ne pagal paskirtį, nedelsdamas raštu informuoja Skyrių.

23. Globos centras ar Skyriusturi teisę, atsitiktinės atrankos būdu pasirinkęs globėją (rūpintoją), budintį globotoją, šeimynos dalyvį, aplankyti juos ir vietoje patikrinti, ar pagalbos pinigai yra naudojami pagal paskirtį ir ar yra užtikrinama globotinio (rūpintinio) gerovė.

**VI SKYRIUS**

**PAGALBOS PINIGŲ MOKĖJIMO NUTRAUKIMAS**

24. Pagalbos pinigų mokėjimas nutraukiamas:

24.1. įvaikinus globotinį (rūpintinį);

24.2. apgyvendinus globotinį (rūpintinį) socialinės globos įstaigoje;

24.3. globotiniui (rūpintiniui), globėjui (rūpintojui) deklaravus savo gyvenamąją vietą kitoje valstybėje;

24.4. panaikinus globą (rūpybą);

24.5. globėjui (rūpintojui) atsisakius pagalbos pinigų;

24.6. globėjui (rūpintojui) atsisakius sudaryti galimybes vykdyti pagalbos pinigų kontrolę;

24.7. mirus globotiniui (rūpintiniui), globėjui (rūpintojui);

24.8. globojamam (rūpinamam) vaikui sulaukus 18 metų amžiaus, jeigu jis nesimoko pagal bendrojo ugdymo programą (įskaitant ir profesinio mokymo įstaigas pagal bendrojo ugdymo programą ir pagal bendrojo ugdymo programą kartu su profesinio mokymo programa). Vaikui baigus bendrojo lavinimo mokyklą, pagalbos pinigai mokami iki tų metų rugsėjo 1 d.

25. Pagalbos pinigų mokėjimas nutraukiamas Administracijos direktoriaus įsakymu nustačius, kad pagalbos pinigai naudojami ne pagal paskirtį ir/ar neužtikrinama globotinio gerovė.

**VII SKYRIUS**

**BAIGIAMOSIOS NUOSTATOS**

26. Permokėtos lėšos, globėjui nesutikus jų grąžinti, išieškomos Lietuvos Respublikos teisės aktų nustatyta tvarka.

27. Tvarkos aprašas keičiamas, pildomas ir pripažįstamas netekusius galios Kazlų Rūdos savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pagalbos pinigų mokėjimo už tėvų globos netekusių vaikų globą (rūpybą) Kazlų Rūdos savivaldybėje tvarkos aprašo priedas

*Dokumento gavimo registracijos žyma*

└ ┘

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ASMENS, KURIS KREIPIASI DĖL PAGALBOS PINIGŲ | | | | | | | | | | | | | | | | | | | | | | | | | | |
| Vardas |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pavardė |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Asmens kodas | |  |  |  |  |  |  |  |  |  |  |  |  | | |
|  |  | | | | | | | | | | | | | |
| Deklaruotos gyvenamosios vietos adresas | | | | | | | | | | | | | | Deklaravimo data² | | |
|  | | | | | | | | | | | | | | Telefono Nr. | | |

|  |  |
| --- | --- |
| Faktinės gyvenamosios vietos adresas³ | Įrašymo į apskaitą data² |
|  | Telefono Nr. |

*² Duomenys gaunami iš valstybės ir žinybinių registrų bei valstybės informacinių sistemų*

³*Nurodomas tik tuo atveju, jeigu asmuo nėra deklaravęs gyvenamosios vietos arba jo faktinė gyvenamoji vieta nesutampa su deklaruota gyvenamąja vieta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(savivaldybės (seniūnijos) pavadinimas)

**PRAŠYMAS PAGALBOS PINIGAMS GAUTI**

20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d.

⬜ Prašau skirti pagalbos pinigus už globojamą vaiką (- us) nuo 20\_\_\_ m. \_\_\_\_\_\_\_\_\_\_\_\_\_\_ d.

⬜ Prašau skirti pagalbos pinigus vyresniam nei 18 metų buvusiam globotiniui, kai jis mokosi pagal bendrojo ugdymo programą (įskaitant ir profesinio mokymo įstaigose besimokančius pagal bendrojo ugdymo programą ir pagal bendrojo ugdymo programą kartu su profesinio mokymo programa), nuo 20\_\_\_ m. \_\_\_\_\_\_\_\_\_\_\_\_\_\_ d.

**1. Duomenys apie globojamą vaiką**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vardas |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pavardė |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Asmens kodas | |  |  |  |  |  |  |  |  |  |  |  |  | | |
|  |  | | | | | | | | | | | | | |
| Deklaruotos gyvenamosios vietos adresas | | | | | | | | | | | | | | Deklaravimo data² | | |
|  | | | | | | | | | | | | | |  | | |

|  |  |
| --- | --- |
| Faktinės gyvenamosios vietos adresas³ | Įrašymo į apskaitą data² |
|  |  |

|  |  |
| --- | --- |
| Mokymosi įstaiga, klasė |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vardas |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pavardė |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Asmens kodas | |  |  |  |  |  |  |  |  |  |  |  |  | | |
|  |  | | | | | | | | | | | | | |
| Deklaruotos gyvenamosios vietos adresas | | | | | | | | | | | | | | Deklaravimo data² | | |
|  | | | | | | | | | | | | | |  | | |

|  |  |
| --- | --- |
| Faktinės gyvenamosios vietos adresas³ | Įrašymo į apskaitą data² |
|  |  |

**2. Papildoma informacija**

|  |  |
| --- | --- |
| 2.1. Ar dėl išmokų kreipiatės pirmą kartą? | ⬜ Taip ⬜ Ne |

2.2. Ar mano globojamas (rūpinamas) yra mano šeimos narys ⬜ Taip ⬜ Ne

**3. Pagalbos pinigus mokėti Į SĄSKAITĄ**:

⬜ globėjo (rūpintojo) sąskaitą ⬜ vaiko vardu atidarytą sąskaitą

|  |  |  |
| --- | --- | --- |
| ⬜ banke | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (banko pavadinimas, jo filialo (skyriaus) pavadinimas, banko kodas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (asmens sąskaitos Nr.) (mokėjimo kortelės pavadinimas ir Nr.) | |
|  | |  |

**4.** **TVIRTINU**, kad pateikta informacija yra teisinga.

**5. ĮSIPAREIGOJU** ne vėliau kaip per mėnesį pranešti apie:

5.1. gyvenamosios vietos, asmens duomenų pasikeitimą ir globėjo (globotinio) išvykimą į kitą valstybę;

5.2. globotinio (rūpintinio) apgyvendinimą valstybės ar savivaldybės finansuojamoje įstaigoje, socializacijos centre, mokyklos bendrabutyje ir jeigu jam yra teikiamas išlaikymas (nemokamai gauna nakvynę ir maistą);

5.3. globėjo (rūpintojo) atleidimą ar nušalinimą;

5.4. globotinio (rūpintinio) įvaikinimą;

5.5. globotinio (rūpintinio) mirtį;

5.6. apie tai, kad globotinis (rūpintinis) nutraukė mokymąsi pagal bendrojo ugdymo programą;

5.7. apie tai, kad globotinis (rūpintinis) yra emancipuotas ar sudarė santuoką;

5.8. apie tai, kad asmuo suimtas, atlieka su laisvės atėmimu susijusią bausmę, jam paskirtos priverčiamosios stacionarinio stebėjimo specializuotose psichikos sveikatos priežiūros įstaigose medicinos priemonės, paskelbta jo paieška, jis teismo pripažintas nežinia kur esančiu;

5.9. globotinio (rūpintinio), kuris mokosi pagal bendrojo ugdymo programą, apgyvendinimą bendrojo ugdymo mokyklos bendrabutyje ar vaikų socializacijos centre ar globotinį (rūpintinį) patalpinus į globos įstaigą.

**6. ŽINAU IR SUTINKU:**

6.1. Kad pagalbos pinigų mokėjimo tikslais asmens duomenys apie mane ir bendrai gyvenančius asmenis iš kitų institucijų bus renkama informacija, reikalinga priedui skirti, ir kad duomenys apie skirtą priedą teikiami kitoms institucijoms;

6.2. Teikti visą teisingą informaciją, reikalingą priedui gauti, ir būtinus dokumentus;

6.3. Pagalbos pinigus panaudoti pagal jų tikslinę paskirtį;

6.4. Kad nuslėpęs ar pateikęs neteisingus duomenis, reikalingus priedui teikti, ir permokos atveju turėsiu grąžinti savivaldybei neteisėtai gautą priedą arba priedo permoka bus išieškotos įstatymų nustatyta tvarka;

6.5. Sudaryti galimybes Skyriui, Globos centrui ir Valstybinei vaiko teisių tarnybai vykdyti pagalbos pinigų panaudojimo kontrolę.

**7. PATEIKIU:**

 7.1. Pažymos iš mokymo įstaigų, kai asmenys mokosi, \_\_\_\_ lapų.

 7.2. Globos (rūpybos) nustatymą ir asmens paskyrimą globėju (rūpintoju) patvirtinančio dokumento kopija, \_\_ lapų.

 7.3. Šeimynos registracijos dokumento kopija, \_\_\_\_lapų.

 7.4. Kiti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* *Pareiškėjui nereikia pateikti dokumentų, jei informacija gaunama iš valstybės ir žinybinių registrų bei valstybės informacinių sistemų*

**8. INFORMACIJĄ APIE PRIIMTUS SPRENDIMUS DĖL PAGALBOS PINIGŲ SKYRIMO IR MOKĖJIMO PRAŠAU TEIKTI** *(nurodyti vieną iš būdų)*:

⬜ elektroniniu paštu (el. p. adresas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

⬜ telefonu ( tel. nr.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**9. PATVIRTINU, KAD INFORMACINĮ LAPELĮ GAVAU:** \_\_\_\_\_\_\_\_\_\_\_\_\_\_\_\_\_\_\_\_\_\_\_

(Pareiškėjo parašas)

**10. ĮSIPAREIGOJU NEDELSIANT INFORMUOTI SOCIALINĖS PARAMOS SKYRIŲ APIE PASIKEITUSIAS FAKTINES APLINKYBES.**

Pareiškėjas \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Prašymą ir dokumentus priėmė

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigų pavadinimas) | \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) (vardas ir pavardė) |

–––––––––––––––––

Informacinis lapelis, kuris įteikiamas įregistravus

prašymą pagalbos pinigams gauti

**INFORMACINIS LAPELIS**

**BŪTINA ŽINOTI**

- Pagalbos pinigai skiriamai vaikams iki 18 metų, kuriems globa (rūpyba) nustatyta, šeimoje, šeimynoje, jeigu jie mokosi pagal bendrojo ugdymo programą ir vyresniam jeigu jis gyvena pas buvusį globėją (rūpintoją) mokosi pagal bendrojo ugdymo programą (įskaitant ir profesinio mokymo įstaigose besimokančius pagal bendrojo ugdymo programą ir pagal bendrojo ugdymo programą kartu su profesinio mokymo programa), bet ne ilgiau, iki jam sukaks 21 metai. Baigus bendrojo lavinimo mokyklą, pagalbos pinigai mokami iki tų metų rugsėjo 1 d.

- Nustačius, jog pagalbos pinigus gavote neteisėtai, privalote grąžinti neteisėtai gautą sumą arba ji bus išieškotas teismo sprendimu.

**APLINKYBĖS, APIE KURIAS BŪTINA PRANEŠTI Per mėnesį nuo jų atsiradimo dienos**

Ne vėliau kaip per mėnesį būtina pranešti apie:

- Gyvenamosios vietos, asmens duomenų pasikeitimą ir globėjo (globotinio) išvykimą į kitą valstybę;

- Globotinio (rūpintinio) apgyvendinimą valstybės ar savivaldybės finansuojamoje įstaigoje, socializacijos centre, mokyklos bendrabutyje ir jeigu jam yra teikiamas išlaikymas (nemokamai gauna nakvynę ir maistą);

- Globėjo (rūpintojo) atleidimą ar nušalinimą;

- Globotinio (rūpintinio) įvaikinimą;

- Globotinio (rūpintinio) mirtį;

- Apie tai, kad globotinis (rūpintinis) nutraukė mokymąsi pagal bendrojo ugdymo programą;

- Apie tai, kad globotinis (rūpintinis) yra emancipuotas ar sudarė santuoką;

- Apie tai, kad asmuo suimtas, atlieka su laisvės atėmimu susijusią bausmę, jam paskirtos priverčiamosios stacionarinio stebėjimo specializuotose psichikos sveikatos priežiūros įstaigose medicinos priemonės, paskelbta jo paieška, jis Teismo pripažintas nežinia kur esančiu.

\_\_\_\_\_\_\_\_\_\_\_\_\_\_\_\_\_\_\_\_